Marakanos stadionas

Marakanos stadionas (, oficialiai Estádio Jornalista Mário Filho) – pagrindinis Brazilijos Rio de Žaneiro miesto stadionas. Stadionas priklauso Rio de Žaneiro valstijai, pavadinimas duotas pagal Rio de Žaneiro miesto Marakanos rajoną, kuriame stadionas pastatytas. Stadionu dažniausiai naudojasi pagrindinės miesto futbolo komandos Botafogo de Futebol e Regatas, Fluminense Football Club, Club de Regatas Vasco da Gama ir Clube de Regatas do Flamengo. Nors daugiausia naudojamas futbolo rungtynėms, jame taip pat vyksta svarbiausi kultūriniai ir kiti sporto renginiai.

Stadionas laikomas vienu didžiausių pasaulyje, jame bent 26 kartus yra vykusios rungtynės, sutalpinusios per 150 tūkstančių žiūrovų.Best Attendances in Brazil. 2023-10-24, Rsssfbrasil.com (tikrinta 2024-11-02).

 Istorija 

Stadionas pradėtas statyti specialiai IV pasaulio futbolo čempionatui, atidarytas 1950 m. birželio 16 d. Čia vyko 1950 m. pasaulio čempionato finalas, kuriame Braziliją rezultatu 2-1 nugalėjo Urugvajus, o rungtynes stebėjo 200 tūkstančiai žiūrovų. 1963 m. į rungtynes tarp „Flamengo“ ir „Fluminense“ susirinko 195 tūkstančiai žiūrovų. 1966 m. stadionas pavadintas ką tik mirusio sporto žurnalisto Mário Filho (1908–1966) garbei.Polêmica: deputados aprovam mudança de nome do Maracanã para Rei Pelé Leia mais em: https://vejario.abril.com.br/cidade/maracana-mudanca-nome-rei-pele-polemica/. 2021-03-10, Abril.com.br (tikrinta 2024-11-02).

2000, 2006 ir 2013 m. stadionas renovuotas. Čia vyko 2014 m. pasaulio futbolo čempionatas, taip pat 2016 m. vasaros olimpinės žaidynės.

 Šaltiniai 

 Nuorodos 

 Oficiali stadiono svetainė (portugalų kalba) 

Kategorija:Brazilijos futbolo stadionai
Kategorija:Rio de Žaneiro sporto statiniai
Kategorija:Pasaulio futbolo čempionatų stadionai
2016